pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล- รัฐมนตรีเกษตรฯ ตรวจแผนการดำเนินโครงการเพิ่มประสิทธิภาพการระบายน้ำและเก็บกักน้ำคลองไผ่
วันอาทิตย์ที่ 17 ตุลาคม 2564
รัฐมนตรีเกษตรฯ ตรวจแผนการดําเนินโครงการเพิ่มประสิทธิภาพการระบายน้ําและเก็บกักน้ําคลองไผ่
รัฐมนตรีเกษตรฯ ตรวจแผนการดําเนินโครงการเพิ่มประสิทธิภาพการระบายน้ําและเก็บกักน้ําคลองไผ่ หวังบรรเทาอุทกภัยในช่วงฤดูน้ําหลาก เก็บกักน้ํา ช่วยเหลือพื้นที่เพาะปลูกของราษฎร ตลอดจนเป็นแหล่งเก็บกักน้ําสําหรับการอุปโภค –บริโภค
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามความก้าวหน้าโครงการเพิ่มประสิทธิภาพการระบายน้ําและเก็บกักน้ําคลองไผ่ ณ บ้านทุ่งสงวน อ.ระโนด จ.สงขลา ซึ่งที่ผ่านมาประสบปัญหาการระบายน้ําออกจากพื้นที่ เนื่องจากมีลักษณะภูมิประเทศเป็นที่ราบชายทะเล ถูกขนาบด้วยทะเลสาบสงขลาและทะเลอ่าวไทย พื้นที่ราบริมทะเลสาบมีระดับพื้นที่ต่ํากว่า ส่วนพื้นที่ทางทิศตะวันออก มีลักษณะเป็นสันทรายที่ยกตัวสูงกว่า ส่งผลให้อําเภอระโนดเกิดอุทกภัยอยู่เป็นประจํา จึงจําเป็นต้องปรับปรุงคลองธรรมชาติ ได้แก่ คลองกก คลองตะเครียะ คลองไผ่ คลองระโนด คลองศาลาธรรม์ และคลองแดน เพื่อเป็นเส้นทางในการระบายน้ํา อีกทั้งยังสามารถใช้คลองธรรมชาติที่ได้ปรับปรุงดังกล่าว เป็นแหล่งเก็บกักน้ําในช่วงฤดูฝนเพื่อใช้ในช่วงฤดูแล้งได้อีกด้วย ทั้งนี้ โครงการเพิ่มประสิทธิภาพการระบายน้ําและเก็บกักน้ําคลองไผ่ เป็น 1 ในโครงการที่ช่วยเรื่องอุทกภัยและการขาดแคลนน้ําในพื้นที่คาบสมุทรสทิงพระ จังหวัดสงขลา
สําหรับการดําเนินงานโครงการเพิ่มประสิทธิภาพการระบายน้ําคลองไผ่ กระทรวงเกษตรฯ โดยกรมชลประทาน จะเริ่มดําเนินการในปีงบประมาณ พ.ศ 2565 โดยมีแผนดําเนินการให้แล้วเสร็จในปีงบประมาณ พ.ศ 2567 ซึ่งจะมีการขุดขยายคลองระบายน้ํา กว้าง 34.00 เมตร ลึก 4.00 เมตร ความยาว 16.00 กิโลเมตร สามารถระบายน้ําได้ประมาณ 22.582 ลูกบาศก์เมตร/วินาที พร้อมก่อสร้างถนนคันคลอง 2 ฝั่ง (ลาดยางผิวจราจรฝั่งขวา และลูกรังถมบดอัดแน่นฝั่งซ้าย) ก่อสร้างประตูระบายน้ํา 2 แห่ง สะพานรถยนต์ 21 แห่ง ท่อระบายน้ําลอดถนน 4 แห่ง และอาคารรับน้ํา 41 แห่ง หากดําเนินการแล้วเสร็จจะสามารถช่วยระบายน้ํา บรรเทาอุทกภัยในช่วงฤดูน้ําหลาก และเก็บกักน้ํา ช่วยเหลือพื้นที่เพาะปลูกของราษฎร ทั้งฤดูฝนและฤดูแล้ง ประมาณ 1,917 ไร่ ตลอดจนเป็นแหล่งเก็บกักน้ําสําหรับการอุปโภค –บริโภคอีกด้วย
"สิ่งที่กระทรวงเกษตรฯ โดยกรมชลประทานจะดําเนินการก่อสร้างนั้น จะต้องได้รับความเห็นชอบจากพี่น้องประชาชนในพื้นที่ จึงอยากให้ทราบว่าการดําเนินโครงการต่าง ๆ จะเป็นประโยชน์ต่อพี่น้องประชาชนอย่างแน่นอน นอกจากนี้ กระทรวงเกษตรฯ ยังมีการแก้ไขปัญหาในส่วนอื่น ๆ ด้วย อาทิ ที่ดินทํากิน การพัฒนาที่ดิน การดูแลผลผลิตทางการเกษตร ภาคการเกษตรทั้งระบบ รวมถึงการสนับสนุนช่องทางการตลาดอื่น ๆ ซึ่งกระทรวงเกษตรฯ พร้อมจะเข้ามาดูแลเกษตรกรทุกคน เพื่อให้มีความเข้มแข็ง และมีความเป็นอยู่ที่ดีขึ้นต่อไป" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ก.แรงงาน ชี้ช่อง หากนายจ้างเลิกจ้างลูกจ้าง โดยไม่มีความผิดและไม่จ่ายค่าชดเชย ลูกจ้างมีสิทธิ์ยื่นขอรับเงินกองทุนสงเคราะห์ลูกจ้าง
วันอังคารที่ 19 ตุลาคม 2564
ก.แรงงาน ชี้ช่อง หากนายจ้างเลิกจ้างลูกจ้าง โดยไม่มีความผิดและไม่จ่ายค่าชดเชย ลูกจ้างมีสิทธิ์ยื่นขอรับเงินกองทุนสงเคราะห์ลูกจ้าง
กระทรวงแรงงานบรรเทาความเดือดร้อนให้กับลูกจ้างที่ถูกเลิกจ้างจากผลกระทบการแพร่ระบาดของโรคติดเชื้อไวรัสโคโรนา 2019 และสถานการณ์อุทกภัย หากนายจ้างไม่จ่ายค่าชดเชย ลูกจ้างมีสิทธิ์ยื่นขอรับเงินกองทุนสงเคราะห์ลูกจ้างได้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 และสถานการณ์อุทกภัยที่เกิดขึ้นเป็นวงกว้างในหลายพื้นที่ ได้ส่งผลกระทบต่อการดําเนินธุรกิจของนายจ้าง เจ้าของสถานประกอบกิจการ และลูกจ้าง จนทําให้สถานประกอบกิจการบางแห่งจําเป็นต้องหยุดกิจการทั้งหมดหรือบางส่วนชั่วคราวหรือต้องเลิกกิจการ ซึ่งส่งผลกระทบให้มีการเลิกจ้างลูกจ้าง โดยนายจ้างบางรายประสบปัญหาทางเศรษฐกิจไม่สามารถจ่ายค่าชดเชยให้ลูกจ้างได้ตามกฎหมาย เรื่องดังกล่าวพล.อ. ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน มีความห่วงใยและกําชับให้ดูแลลูกจ้างให้ได้รับสิทธิประโยชน์ที่พึงได้ตามกฎหมาย กระทรวงแรงงานได้มอบหมายให้กรมสวัสดิการและคุ้มครองแรงงานตรวจสอบกรณีมีการเลิกจ้างให้คุ้มครองสิทธิของลูกจ้างอย่างเต็มที่ หากนายจ้างเลิกจ้างเพราะเหตุผลกระทบจากการแพร่ระบาดของเชื้อไวรัสโคโรนา 2019 หรือผลกระทบจากการประสบอุทกภัย หรือกรณีเลิกจ้างลูกจ้างโดยมิได้กระทําผิด และไม่จ่ายเงินชดเชยหรือเงินตามกฎหมายคุ้มครองแรงงาน ต้องชี้แจงให้ลูกจ้างทราบว่า ลูกจ้างมีสิทธิยื่นขอรับเงินสงเคราะห์จากกองทุนสงเคราะห์ลูกจ้างได้ ตามเงื่อนไขหลักเกณฑ์ที่กําหนด เพื่อเป็นการบรรเทาความเดือดร้อนให้กับลูกจ้าง นอกจากนี้กระทรวงแรงงานได้ดําเนินการแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย (ฉบับที่ 3) พ.ศ. 2564 เพื่อให้ลูกจ้างได้รับการบรรเทาความเดือดร้อนได้อย่างรวดเร็ว สามารถเข้าถึงสิทธิการขอรับเงินสงเคราะห์อย่างทั่วถึง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กองทุนสงเคราะห์ลูกจ้าง เป็นกลไกที่กระทรวงแรงงานจัดตั้งขึ้นเพื่อรองรับสถานการณ์ความไม่แน่นอน ช่วยบรรเทาความเดือดร้อนให้ลูกจ้างกรณีถูกเลิกจ้างลูกจ้างโดยมิได้กระทําผิด และไม่จ่ายเงินชดเชยหรือเงินตามกฎหมายคุ้มครองแรงงาน โดยในปีงบประมาณที่ผ่านมา ตั้งแต่เดือนตุลาคม 2563 – กันยายน 2564 คณะกรรมการกองทุนสงเคราะห์ลูกจ้างได้อนุมัติจ่ายเงินกองทุนสงเคราะห์ลูกจ้างช่วยบรรเทาความเดือดร้อนให้ลูกจ้างแล้ว จํานวน 5,381 คน เป็นเงินกว่า 80.373 ล้านบาท ทั้งนี้หากลูกจ้างที่ได้รับความเดือดร้อนจากการถูกเลิกจ้างกรณีไม่ได้รับค่าชดเชยหรือสิทธิประโยชน์อื่นๆ เช่น ค่าจ้าง ค่าทํางานในวันหยุดพักผ่อนประจําปี เป็นต้น สามารถยื่นเรื่องขอรับเงินสงเคราะห์จากกองทุนได้ที่สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือสอบถามเพิ่มเติมได้ที่โทรศัพท์สายด่วน 1546 หรือ 1506 กด 3
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก ฯ” รับรายงานพบผู้ป่วยยืนยันฝีดาษวานรในไทย เดินทางมาจากต่างประเทศ กำชับสาธารณสุขติดตามผู้ป่วยและกลุ่มเสี่ยงอย่างใกล้ชิด แนะประชาชนรับฟังข่าวสารจากสาธารณสุข
วันศุกร์ที่ 22 กรกฎาคม 2565
โฆษกรัฐบาลเผย “นายก ฯ” รับรายงานพบผู้ป่วยยืนยันฝีดาษวานรในไทย เดินทางมาจากต่างประเทศ  กําชับสาธารณสุขติดตามผู้ป่วยและกลุ่มเสี่ยงอย่างใกล้ชิด แนะประชาชนรับฟังข่าวสารจากสาธารณสุข
โฆษกรัฐบาลเผย “นายก ฯ” รับรายงานพบผู้ป่วยยืนยันฝีดาษวานรในไทย เดินทางมาจากต่างประเทศ  กําชับสาธารณสุขติดตามผู้ป่วยและกลุ่มเสี่ยงอย่างใกล้ชิด แนะประชาชนรับฟังข่าวสารและความคืบหน้าจากกระทรวงสาธารณสุข
วันนี้ (22 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับรายงาน การพบผู้ป่วยโรคฝีดาษวานรรายแรกในไทยที่จังหวัดภูเก็ตเป็นชาย อายุ 27 ปี สัญชาติไนจีเรีย มีประวัติเดินทางจากประเทศไนจีเรีย โดยมีอาการเป็นไข้ ไอ เจ็บคอ น้ํามูก มีผื่นแดง ตุ่มนูนแดง ตุ่มหนอง ซึ่งเป็นผู้ป่วยที่เดินทางมาจากต่างประเทศ ทั้งนี้ ได้สั่งการให้กระทรวงสาธารณสุขจัดเจ้าหน้าที่ดําเนินการติดตามและค้นหาผู้ป่วยเพิ่มเติมพร้อมประเมินความเสี่ยงของการแพร่เชื้อในพื้นที่รับผิดชอบอย่างเข้มข้น ทั้งนี้ นายกรัฐมนตรีแนะประชาชน ติดตามรับฟังข่าวสารจากกระทรวงสาธารณสุข ยืนยันรัฐบาลและกระทรวงสาธารณสุขได้เตรียมแผนการในการรับมือโรคฝีดาษวานร ทั้งมาตรการเฝ้าระวัง การป้องกันควบคุมโรคอย่างเข้มงวด โดยได้ทํางานควบคู่ไปกับทั้งควบคุมการแพร่ระบาดไวรัสโควิด-19 โอมิครอน สายพันธุ์ BA.2.75 ที่พบในผู้ป่วยโควิด-19 ในไทยด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,424 ราย จําแนกเป็น ผู้ติดเชื้อในประเทศ 2,424 ราย และผู้ป่วยมาจากต่างประเทศ 0 ราย ผู้เสียชีวิต 25 ราย ผู้ที่กําลังรักษาตัว 24,028 ราย และมียอดผู้ที่หายป่วยกลับบ้านแล้ว 1,816 ราย จํานวนผู้ที่หายป่วยสะสมจํานวน 2,347,265 ทําให้มียอดผู้ป่วย จํานวน 2,347,450 ราย ราย จํานวนผู้ป่วยปอดอักเสบรักษาตัวอยู่ในโรงพยาบาล 868 ราย
รัฐบาลไทย-ข่าวทำเนียบรัฐบาล-ชวนรู้จัก “ชะลอม” ตราสัญลักษณ์การเป็นเจ้าภาพเอเปค ปี 2565 ของไทย
วันศุกร์ที่ 19 พฤศจิกายน 2564
ชวนรู้จัก “ชะลอม” ตราสัญลักษณ์การเป็นเจ้าภาพเอเปค ปี 2565 ของไทย
....
เปิดตัวไปแล้วกับตราสัญลักษณ์ “ชะลอม” สําหรับการเป็นเจ้าภาพของไทยในการประชุมผู้นําเขตเศรษฐกิจเอเปคและการประชุมที่เกี่ยวข้อง ปี 2565 หลังจากที่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้ประกาศการเป็นเจ้าภาพเอเปคฯ ต่อจากนิวซีแลนด์ เมื่อวันที่ 12 พ.ย. 64 ภายใต้หัวข้อ “เปิดกว้างสร้างสัมพันธ์ เชื่อมโยงกัน สู่สมดุล”
.
ตราสัญลักษณ์ “ชะลอม” เป็นแนวคิดเส้นตอกไม้ไผ่ที่สอดประสานกันเป็นภาชนะ สัญลักษณ์การค้าขายของไทย และการสานที่มีความแข็งแรง คงทน เปรียบเสมือนความร่วมมือของสมาชิกเอเปค ออกแบบโดยนายชวนนท์ วงศ์ตระกูลจง นิสิตจุฬาลงกรณ์มหาวิทยาลัย
.
การเป็นเจ้าภาพเอเปค ปี 2565 นับเป็นโอกาสสําคัญของไทยที่จะได้แสดงบทบาทนําในการขับเคลื่อน กําหนดนโยบาย และทิศทางของภูมิภาคให้เป็นที่ประจักษ์ต่อประชาคมโลก รวมทั้งเป็นการขับเคลื่อนการฟื้นฟูประเทศจากวิกฤตโรคโควิด-19 ไปสู่อนาคตอีกด้วย
#ไทยคู่ฟ้า#ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ เตรียมประชุม ศบค. ชุดใหญ่ 22 เม.ย. นี้ เตรียมปรับมาตรการต่าง ๆ ยึดหลักป้องกันโรคควบคู่เดินหน้าเศรษฐกิจ เพิ่มเม็ดเงินจากภาคการท่องเที่ยว
วันพุธที่ 20 เมษายน 2565
โฆษกรัฐบาล เผย นายกฯ เตรียมประชุม ศบค. ชุดใหญ่   22 เม.ย. นี้ เตรียมปรับมาตรการต่าง ๆ ยึดหลักป้องกันโรคควบคู่เดินหน้าเศรษฐกิจ เพิ่มเม็ดเงินจากภาคการท่องเที่ยว
โฆษกรัฐบาล เผย นายกฯ เตรียมประชุม ศบค. ชุดใหญ่  22 เม.ย. นี้ เตรียมปรับมาตรการต่าง ๆ ยึดหลักป้องกันโรคควบคู่เดินหน้าเศรษฐกิจ เพิ่มเม็ดเงินจากภาคการท่องเที่ยวขณะที่ยอดผู้ป่วยติดเชื้อรายใหม่วันนี้ 20,455 ราย
วันที่ 20 เมษายน 2565นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมศูนย์บริหารสถานการณ์โควิด-19 ครั้งที่ 7/2565 ในวันศุกร์ที่ 22 เมษายน นี้ เพื่อติดตามการประเมินสถานการณ์การแพร่ระบาดของโรคโควิด-19 ช่วงเทศกาลสงกรานต์ที่ผ่านมา ซึ่งมีการรายงานว่า มีเงินหมุนเวียนในระบบเศรษฐกิจจากภาคการท่องเที่ยวดีขึ้นอย่างเห็นได้ชัด ประกอบกับสถิติผู้ติดเชื้อจากต่างประเทศมีจํานวนน้อย ส่วนจํานวนผู้ติดเชื้อในประเทศอยู่ในระดับที่สามารถควบคุมได้ จึงอาจมีการพิจารณาปรับรูปแบบและมาตรการป้องกันในระดับต่าง ๆ ซึ่งจะได้มีการหารือกับหน่วยงานที่เกี่ยวข้องอย่างครอบคลุมทุกด้าน เพื่อให้เศรษฐกิจเดินหน้าต่อไปได้ด้วยดี โดยคาดว่าจะมีวาระสําคัญ เตรียมความพร้อมเปิดภาคเรียน และการปรับมาตรการการเข้าออกประเทศทั้งทางอากาศ ทางบก และทางน้ํา พร้อมพิจารณามาตรการในแต่ละพื้นที่ให้เหมาะสม โดยยึดหลักจะต้องไม่กระทบต่อความเสี่ยงที่จะทําให้เกิดอันตรายต่อการแพร่ระบาดของโรค
สําหรับสถานการณ์การแพร่ระบาดของโควิด-19 วันนี้ (20 เมษายน 2565) ผู้ป่วยติดเชื้อรายใหม่ รวม 20,455 ราย จําแนกเป็น ผู้ป่วยจากในประเทศ 20,361 ราย ผู้ป่วยมาจากต่างประเทศ 94 ราย ผู้ป่วยสะสม 1,860,864 ราย (ตั้งแต่ 1 มกราคม 2565) หายป่วยกลับบ้าน 25,933 ราย หายป่วยสะสม 1,696,799 ราย (ตั้งแต่ 1 มกราคม 2565) ผู้ป่วยกําลังรักษา 191,743 ราย และมีผู้เสียชีวิต 128 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 2,049 ราย เฉลี่ยจังหวัดละ 27 ราย และอัตราครองเตียงอยู่ที่ร้อยละ 25.1
รัฐบาลไทย-ข่าวทำเนียบรัฐบาล-กรมทางหลวงชนบทเตรียมรับมือพื้นที่เสี่ยงต่อการทรุดตัวของถนน พร้อมรับแจ้งเหตุให้ความช่วยเหลือประชาชนที่สายด่วน 1146
วันพุธที่ 7 กรกฎาคม 2564
กรมทางหลวงชนบทเตรียมรับมือพื้นที่เสี่ยงต่อการทรุดตัวของถนน พร้อมรับแจ้งเหตุให้ความช่วยเหลือประชาชนที่สายด่วน 1146
ถนนที่ก่อสร้างอยู่บนแนวคันคลองชลประทานหรือริมตลิ่งของลําน้ําตามธรรมชาติเป็นพื้นที่เฝ้าระวัง เนื่องจากสถานการณ์ภัยธรรมชาติส่งผลให้ถนนเลียบคลองชลประทานเกิดการทรุดตัวหลายแห่ง กรมทางหลวงชนบทจึงได้ดําเนินการเตรียมความพร้อมรับมือพื้นที่เสี่ยงต่อการทรุดตัว
นายปฐม เฉลยวาเรศ อธิบดีกรมทางหลวงชนบท เปิดเผยว่า ถนนที่ก่อสร้างอยู่บนแนวคันคลองชลประทานหรือริมตลิ่งของลําน้ําตามธรรมชาติเป็นพื้นที่เฝ้าระวัง เนื่องจากสถานการณ์ภัยธรรมชาติส่งผลให้ถนนเลียบคลองชลประทานเกิดการทรุดตัวหลายแห่ง ซึ่งระดับน้ําในคลองมีผลทําให้ความแข็งแรงของดินบริเวณนั้นลดน้อยลง ซึ่งเป็นสาเหตุทําให้ถนนมีการทรุดตัว กรมทางหลวงชนบท (ทช.) จึงได้ดําเนินการเตรียมความพร้อมรับมือพื้นที่เสี่ยง ต่อการทรุดตัว เพื่อความสะดวกปลอดภัยในการเดินทางของประชาชน โดยแบ่งการรับมือออกเป็น 3 ระยะ ดังนี้
ช่วงก่อนเกิดเหตุการณ์
1. ตรวจสอบพื้นที่หรือสายทางที่มีความเสี่ยงต่อการทรุดตัว โดยจัดชุดลาดตระเวนสํารวจพื้นที่ที่มีความเสี่ยงต่อการทรุดตัวและประเมินความเสียหายเบื้องต้น ในกรณีที่ความเสียหายอยู่ในระดับไม่รุนแรง ให้หน่วยงานที่รับผิดชอบดําเนินการแก้ไขเบื้องต้นทันที
2. ติดตั้งป้ายเตือน เพื่อความปลอดภัยของประชาชนที่สัญจรไปมาบริเวณถนนเลียบคันคลองที่มีความเสี่ยง
3. มาตรการลดน้ําหนักบรรทุกและห้ามรถบรรทุกหนักวิ่งผ่าน เพื่อเป็นการควบคุมป้องกันปัญหารถบรรทุกน้ําหนักเกินกว่ากฎหมายกําหนดใช้เส้นทางที่มีความเสี่ยงต่อการทรุดตัว
ระหว่างเกิดเหตุการณ์
เมื่อถนนเลียบคันคลองชลประทานในความรับผิดชอบเกิดการทรุดตัว จะต้องรายงานสถานการณ์ ให้ผู้บังคับบัญชาทราบและติดตามสถานการณ์การแก้ไขปัญหาที่เกิดขึ้นจนกว่าจะดําเนินการปรับปรุงให้ประชาชนสามารถใช้เส้นทางได้อย่างสะดวกปลอดภัย ดังนี้
1. ติดตั้งป้ายเตือนให้ประชาชนใช้เส้นทางด้วยความระมัดระวัง และหลีกเลี่ยงเส้นทางที่ชํารุด พร้อมติดตั้งสัญญาณไฟเตือนในเวลากลางคืน
2. ติดตั้งป้ายห้ามรถบรรทุกทุกชนิดผ่าน
3. นําเครื่องจักรเข้าดําเนินการแก้ไขเบื้องต้น เมื่อเกิดการทรุดตัวของถนนเลียบคันคลองชลประทาน ต้องรีบดําเนินการซ่อมแซมหรือควบคุมความเสียหายให้อยู่ในวงจํากัด ไม่ให้ลุกลามเป็นปัญหาใหญ่
หลังเกิดเหตุการณ์
หน่วยงานที่รับผิดชอบตรวจสอบพื้นที่ที่เกิดความเสียหายอย่างละเอียดและประเมินความเสียหาย หาวิธีการแก้ไขอย่างถูกต้อง เหมาะสมกับลักษณะความเสียหายที่เกิดขึ้น หลังจากนั้นจะดําเนินการออกแบบประมาณราคา เพื่อจัดทําแผนของบประมาณฟื้นฟู ซึ่งเมื่อได้รับการสนับสนุนงบประมาณดังกล่าวแล้ว จะดําเนินการซ่อมแซมหรือฟื้นฟูถนนที่ได้รับความเสียหายให้กลับคืนสู่สภาพเดิมหรือดีกว่าเดิมอย่างยั่งยืนต่อไป
อธิบดีกรมทางหลวงชนบท กล่าวเพิ่มเติมว่า ถนนในความรับผิดชอบของ ทช. ที่เกิดการทรุดตัว ได้สั่งการให้ดําเนินการซ่อมแซมให้สัญจรได้เบื้องต้นแล้ว อย่างไรก็ตาม ทช. ขอให้ระมัดระวังในการเดินทางบนถนนที่เกิดการทรุดตัวโดยให้สังเกตป้ายเตือน ป้ายบอกทาง และขอความร่วมมือจากประชาชนที่อาศัยอยู่บริเวณคันคลองชลประทานช่วยกันสอดส่องดูแลถนน หากพบว่ามีการแตกร้าวตามไหล่ทาง ซึ่งมีความเสี่ยงที่ถนนอาจทรุดตัวได้ สามารถขอความช่วยเหลือหรือแจ้งเหตุได้ที่สายด่วน 1146 เพื่อ ทช. จะได้ดําเนินการให้ความช่วยเหลืออย่างเร่งด่วนต่อไป
รัฐบาลไทย-ข่าวทำเนียบรัฐบาล-รมว.พม. ผุดไอเดียเป็นเจ้าภาพจัดงาน World Urban Forum (WUF) อาศัยพลังอาสาสมัคร หลังเข้าร่วมพิธีเปิด WUF ครั้งที่ 11 ณ ประเทศโปแลนด์
วันพุธที่ 29 มิถุนายน 2565
รมว.พม. ผุดไอเดียเป็นเจ้าภาพจัดงาน World Urban Forum (WUF) อาศัยพลังอาสาสมัคร หลังเข้าร่วมพิธีเปิด WUF ครั้งที่ 11 ณ ประเทศโปแลนด์
รมว.พม. ผุดไอเดียเป็นเจ้าภาพจัดงาน World Urban Forum (WUF) อาศัยพลังอาสาสมัคร หลังเข้าร่วมพิธีเปิด WUF ครั้งที่ 11 ณ ประเทศโปแลนด์
เมื่อวันที่ 27 มิถุนายน 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นําคณะผู้แทนไทย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และ นายทวีพงษ์ วิชัยดิษฐ ผู้ว่าการการเคหะแห่งชาติ เข้าร่วมพิธีเปิดการประชุมที่อยู่อาศัยโลก (World Urban Forum) ครั้งที่ 11 (WUF 11) ซึ่งจัดขึ้นอย่างยิ่งใหญ่ ณ เมืองคาโตวิทเซ (Katowice) ประเทศโปแลนด์ เป็นการประชุมในรูปแบบผสม (Hybrid) และมีผู้ลงทะเบียนเข้าร่วมงานกว่า 25,000 คน จากทั่วโลก ทั้งนี้ การประชุมดังกล่าวมีวัตถุประสงค์เพื่อสร้างจิตสํานึกอย่างยั่งยืนเกี่ยวกับการขยายตัวของเมืองในหมู่ผู้มีส่วนได้ ส่วนเสีย และพัฒนาองค์ความรู้โดยรวมของการพัฒนาเมืองอย่างยั่งยืน โดยเน้นการประสานงานและความร่วมมือระหว่างภาคีเครือข่าย เพื่อสนับสนุนวาระใหม่แห่งการพัฒนาเมือง (New Urban Agenda: NUA)
นายจุติกล่าวชื่นชมการจัดการงานดังกล่าวและตอกย้ําถึงความพร้อมของไทยในการเป็นเจ้าภาพจัดการประชุมเอเปค (APEC) ด้านสตรี ของกระทรวง พม. ที่จะมีขึ้นในเดือนกันยายน 2565 โดยจะใช้อาสาสมัครเป็นพลังร่วมในการจัดงานดังกล่าว นอกจากนี้ ยังเล็งเห็นศักยภาพของไทยในการเป็นเจ้าภาพจัดการประชุมในระดับนานาชาติ และเสนอความคิดในการเป็นเจ้าภาพจัดงานที่อยู่อาศัยโลก (World Urban Forum - WUF) โดยความร่วมมือของหน่วยงานที่เกี่ยวข้องของไทย อันจะเป็นเวทีสําคัญที่ไทยสามารถนําเสนอความสําเร็จด้านที่อยู่อาศัยและการพัฒนาเมืองให้ได้รับการยอมรับในระดับโลกต่อไป
รัฐบาลไทย-ข่าวทำเนียบรัฐบาล-เตรียมเปิดลงทะเบียน “เราเที่ยวด้วยกัน เฟส 3” ในเดือน ต.ค. หลัง ครม. เห็นชอบปรับปรุงรายละเอียดขยายระยะเวลาโครงการถึง 28 ก.พ. 65
วันอังคารที่ 21 กันยายน 2564
เตรียมเปิดลงทะเบียน “เราเที่ยวด้วยกัน เฟส 3” ในเดือน ต.ค. หลัง ครม. เห็นชอบปรับปรุงรายละเอียดขยายระยะเวลาโครงการถึง 28 ก.พ. 65
เตรียมเปิดลงทะเบียน “เราเที่ยวด้วยกัน เฟส 3” ในเดือน ต.ค. หลัง ครม. เห็นชอบปรับปรุงรายละเอียดขยายระยะเวลาโครงการถึง 28 ก.พ. 65 พร้อมปรับหลักเกณฑ์ “ทัวร์เที่ยวไทย” ให้สามารถเดินทางได้ทุกวัน และเพิ่มแพ็กเกจนําเที่ยวเป็น 30 รายการ
วันนี้ 21 กันยายน 2564 นายธนกร วังบุญคงชนะ โฆษกประจําสํานักนายกรัฐมนตรี เผยคณะรัฐมนตรีมีมติเห็นชอบให้การท่องเที่ยวแห่งประเทศไทย (ททท.) ปรับปรุงรายละเอียดที่เป็นสาระสําคัญของ “โครงการเราเที่ยวด้วยกัน เฟส 3” และ “โครงการทัวร์เที่ยวไทย” โดยเปลี่ยนแปลงระยะเวลาสิ้นสุดการดําเนินโครงการฯ ทั้ง 2 โครงการ เป็นวันที่ 28 กุมภาพันธ์ 2565 และกําหนดให้ประชาชนใช้สิทธิ์ได้ไม่เกินวันที่ 31 มกราคม 2565 พร้อมให้ ททท. เร่งรัดการเบิกจ่ายให้แล้วเสร็จภายใน 1 เดือน รายละเอียด ดังนี้
1. “โครงการทัวร์เที่ยวไทย” ปรับ 2 หลักเกณฑ์ ได้แก่ (1) เปลี่ยนแปลงการเดินทางท่องเที่ยวข้ามจังหวัด สามารถเดินทางได้ทุกวัน จากเดิมเดินทางได้เฉพาะวันอาทิตย์ – พฤหัสบดี (2) เพิ่มรายการนําเที่ยว เป็น 30 รายการต่อบริษัท จากเดิม 15 รายการต่อบริษัท โดย ททท. ได้เตรียมความพร้อมสําหรับแพลตฟอร์มการลงทะเบียนเรียบร้อยแล้ว
2. “โครงการเราเที่ยวด้วยกัน เฟส 3” ขณะนี้ได้เตรียมเปิดลงทะเบียนสําหรับผู้ประกอบการที่จะสมัครเข้าร่วม โครงการตั้งแต่วันที่ 24 กันยายน – 1 ตุลาคม 2564 ทั้งนี้ คาดการณ์ ว่าจะสามารถเริ่มดําเนินโครงการและให้ประชาชนใช้สิทธิท่องเที่ยวในเดือนตุลาคม นี้
ในส่วนของรายละเอียดโครงการเราเที่ยวด้วยกัน เฟส 3 คือ รัฐสนับสนุนค่าโรงแรม 40% (ไม่เกิน 3,000 บาท/ ห้อง/คืน) สนับสนุนคูปองอาหาร 600 บาทต่อคืน และสนับสนุนค่าตั๋วเครื่องบิน 40% (ไม่เกิน 2,000 บาท หรือ 3,000 บาท โดยดูตามเงื่อนไขของแต่ละจังหวัด) ส่วนโครงการทัวร์เที่ยวไทย นั้น รัฐสมทบเงินให้ 40% ของราคาแพ็กเกจท่องเที่ยว หรือไม่เกิน 5,000 บาทต่อคน
โฆษกประจําสํานักนายกรัฐมนตรียังกล่าวอีกว่า สถานการณ์การแพร่ระบาดของโรคโควิด-19 มีแนวโน้มคลี่คลายไปในทิศทางที่ดีขึ้น เพราะจํานวนผู้ติดเชื้อรายใหม่ในแต่ละวันลดลงอย่างต่อเนื่อง การปรับปรุงรายละเอียดของทั้ง 2 โครงการจะสามารถส่งเสริมการท่องเที่ยวภายในประเทศได้ จึงขอความร่วมมือให้ผู้ประกอบการที่พัก/โรงแรม/ ร้านค้า ร้านอาหารต่าง ๆ ปฏิบัติตามข้อกําหนดและมาตรการต่าง ๆ ของ ศบค. และคณะกรรมการโรคติดต่อจังหวัดอย่างเคร่งครัด เพื่อเป็นการควบคุม ป้องกันโรค ควบคู่ไปกับการกระตุ้นเศรษฐกิจด้วย อย่างไรก็ตาม หากสถานการณ์การแพร่ระบาดของโรคโควิด-19 มีความรุนแรงในช่วงระหว่างดําเนินโครงการ ททท. ก็สามารถขอยุติดําเนินโครงการฯ ได้ ทั้ง 2 โครงการ
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ขอบคุณแพทย์เชี่ยวชาญ 4 สาขาในภูมิภาค ร่วมปฏิบัติภารกิจดูแลผู้ป่วยโควิดในไอซียู
วันพฤหัสบดีที่ 1 กรกฎาคม 2564
สธ.ขอบคุณแพทย์เชี่ยวชาญ 4 สาขาในภูมิภาค ร่วมปฏิบัติภารกิจดูแลผู้ป่วยโควิดในไอซียู
กระทรวงสาธารณสุขประชุมชี้แจงอายุรแพทย์ผู้เชี่ยวชาญ 4 สาขา จํานวน 144 คน พร้อมขอบคุณที่เสียสละช่วยปฏิบัติงานดูแลผู้ป่วยโควิดไอซียูในพื้นที่ กทม. ปริมณฑล และ 4 จังหวัดชายแดนภาคใต้ที่มีการระบาดจํานวนมาก ก่อนจะกลับไปทํางานต้นสังกัด
วันนี้ (1 กรกฎาคม 2564) ที่กระทรวงสาธารณสุข จ.นนทบุรี นายแพทย์สุระ วิเศษศักดิ์ รองปลัดกระทรวงสาธารณสุข และนพ.ธงชัย กีรติหัตถยากร รองปลัดกระทรวงสาธารณสุข ประชุมชี้แจงแนวทางการปฏิบัติงานของอายุรแพทย์ผู้เชี่ยวชาญจบใหม่ 4 สาขา ได้แก่ อายุรแพทย์ทั่วไป อายุรแพทย์โรคปอด อายุรแพทย์โรคติดเชื้อ และแพทย์เวชบําบัดวิกฤต จํานวน 144 คน เพื่อสนับสนุนภารกิจการดูแลผู้ป่วยโควิด 19
นายแพทย์สุระ วิเศษศักดิ์ รองปลัดกระทรวงสาธารณสุข กล่าวว่า สถานการณ์วันนี้มีผู้ติดเชื้อโควิด 19 มากกว่า 5 พันราย เสียชีวิตมากกว่า 50 ราย เตียงไอซียูมีความตึงตัว ใน 4 โรงพยาบาล ได้แก่ โรงพยาบาลธรรมศาสตร์ โรงพยาบาลรามาธิบดี โรงพยาบาลวชิรพยาบาล และโรงพยาบาลพลังแผ่นดิน โดยโรงพยาบาลมงกุฎวัฒนะมีการเปิดเตียงไอซียูเพิ่ม และต้องการแพทย์ พยาบาล มาปฏิบัติงาน กระทรวงสาธารณสุขจึงจัดบุคลากรทางการแพทย์มาสนับสนุน โดยวันนี้ได้ประชุมแพทย์ผู้เชี่ยวชาญ 4 สาขาที่เพิ่งจบใหม่เมื่อวันที่ 30 มิถุนายน 2564 และเป็นสายหลักที่ทํางานในห้องไอซียูได้ เพื่อชี้แจงสถานการณ์และขอความร่วมมือปฏิบัติงานดูแลผู้ป่วยโควิด 19 โดยให้แพทย์ที่มีต้นสังกัดจากเขตสุขภาพที่ 4, 5 , 6 และ 12 ซึ่งมีการระบาดจํานวนมากกลับไปปฏิบัติงานในพื้นที่ ส่วนแพทย์จากเขตสุขภาพอื่นจํานวน 69 คนให้ปฏิบัติงานในโรงพยาบาลทั้ง 4 แห่งที่มีการเปิดเตียงไอซียู และโรงพยาบาลบุษราคัมเพื่อดูแลผู้ป่วยโควิด 19 พื้นที่ กทม.และปริมณฑลเป็นเวลา 1 เดือน โดยจะประเมินสถานการณ์อีกครั้ง
นายแพทย์สุระกล่าวต่อว่า สําหรับแพทย์ที่ต้องปฏิบัติงานในโรงพยาบาล 4 แห่ง จะสามารถเบิกค่าตอบแทนและค่าใช้จ่ายต่าง ๆ ตามเกณฑ์การปฏิบัติราชการ การทํางานจะขึ้นเวรเป็นผลัด ผลัดละ 8 ชั่วโมง สัปดาห์ละ 5 วัน ขึ้นกับสถานการณ์ของพื้นที่ ส่วนพยาบาลไอซียูมีการระดมจากจังหวัดต่าง ๆ โดยทางเขตสุขภาพจะรวบรวมจํานวนและจัดส่งพยาบาลมาปฏิบัติงานตามความต้องการของเตียงไอซียู
“วันนี้ถือเป็นวันสําคัญและเป็นครั้งแรกในประวัติศาสตร์การทํางาน ในการรวมพลอัศวินเสื้อกาวน์มือดีของกระทรวงมาช่วยปฏิบัติงานในภารกิจเร่งด่วน และให้ข้อมูลข้อเท็จจริง ให้เห็นปัญหาร่วมกันว่าอยู่ในภาวะวิกฤตและทุกคนมาปฏิบัติงานด้วยความสมัครใจ ต้องร่วมมือช่วยเหลือคนไข้ตอนนี้ เพื่อควบคุมการระบาดใน กทม.จะได้ไม่ระบาดไปต่างจังหวัด”นายแพทย์สุระกล่าว
ด้านนายแพทย์ธงชัย กีรติหัตถยากร รองปลัดกระทรวงสาธารณสุข กล่าวว่า ขอขอบคุณแพทย์ที่ให้ความร่วมมือช่วยกันดูแลผู้ป่วยโควิด ขอให้ดูแลผู้ป่วยให้ดีที่สุด ขณะนี้ถือเป็นสงครามโรคที่ทั่วโลกกําลังต่อสู้กันอยู่ ทุกคนถือเป็นกําลังสําคัญ โดยขอให้ยึดหลักดูแลทุกคนในแผ่นดินไทยโดยไม่ทิ้งใครไว้ข้างหลัง
*****************************1 กรกฎาคม 2564
รัฐบาลไทย-ข่าวทำเนียบรัฐบาล-ครม. ไฟเขียว! ไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 หวังกระตุ้นเศรษฐกิจประเทศหลังโควิด
วันอาทิตย์ที่ 28 สิงหาคม 2565
ครม. ไฟเขียว! ไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 หวังกระตุ้นเศรษฐกิจประเทศหลังโควิด
.....
ที่ประชุม ครม. (23 ส.ค. 65) เห็นชอบให้ประเทศไทยสมัครเข้ารับการคัดเลือกเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 พร้อมเห็นชอบกรอบวงเงินในการจัดประชุม 350 ล้านบาท และหากไทยได้รับคัดเลือกเป็นเจ้าภาพฯ คาดว่าจะมีการจัดประชุมในช่วงเดือน มิ.ย. - ก.ค. 66 ณ กรุงเทพมหานคร นับเป็นการส่งเสริมบทบาทของไทยในฐานะผู้นําการดําเนินการภายใต้กรอบการดําเนินงานของอนุสัญญาคุ้มครองมรดกโลกฯ
.
ประเทศไทยจะได้รับประโยชน์ในการพัฒนาองค์ความรู้ รวมถึงโอกาสในการเข้าถึงโครงการ กิจกรรม และข้อริเริ่มใหม่ ๆ สู่การต่อยอด - ขยายความร่วมมือ เพื่อกระชับความสัมพันธ์กับองค์กรต่าง ๆ และนานาชาติต่อไป และยังช่วยกระตุ้นเศรษฐกิจประเทศภายหลังสถานการณ์โรคโควิด-19 โดยคาดว่าจะมีผู้เข้าร่วมประชุมไม่ต่ํากว่า 2,300 คน เกิดเม็ดเงินหมุนเวียนจากการใช้จ่ายด้านต่าง ๆ ทั้งในการเดินทาง ที่พัก การท่องเที่ยว ฯลฯ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลป้อง “บิ๊กตู่”สวน “ยิ่งลักษณ์” สร้างหนี้ประชานิยม-จำนำข้าวจนเป็นมรดกบาปให้คนไทยถึงปัจจุบัน แนะอย่าหลงภูมิใจตามคำพูดคนรอบข้าง เพราะบริหารโดยใช้วิธีซุกหนี้ไว้ใต้พรม
วันพุธที่ 1 มิถุนายน 2565
โฆษกรัฐบาลป้อง “บิ๊กตู่”สวน “ยิ่งลักษณ์” สร้างหนี้ประชานิยม-จํานําข้าวจนเป็นมรดกบาปให้คนไทยถึงปัจจุบัน แนะอย่าหลงภูมิใจตามคําพูดคนรอบข้าง เพราะบริหารโดยใช้วิธีซุกหนี้ไว้ใต้พรม
โฆษกรัฐบาลป้อง “บิ๊กตู่”สวน “ยิ่งลักษณ์” สร้างหนี้ประชานิยม-จํานําข้าวจนเป็นมรดกบาปให้คนไทยถึงปัจจุบัน แนะอย่าหลงภูมิใจตามคําพูดคนรอบข้าง เพราะบริหารโดยใช้วิธีซุกหนี้ไว้ใต้พรม
วันที่ 1 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ น.ส.ยิ่งลักษณ์ ชินวัตร อดีตนายกรัฐมนตรี โพสต์ข้อความผ่านเฟซบุ๊กว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม บริหารงานไม่เป็น ทําให้หนี้สาธารณะเพิ่มขึ้นอย่างน่าใจหายว่า ไม่อยากให้ น.ส.ยิ่งลักษณ์ร้อนตัวที่เคยทําผิดพลาดและสร้างหนี้ไว้ไม่น้อย เพราะหากฟังดี ๆ จะทราบว่า นายกฯ ต้องการจะบอกว่ารัฐบาลนี้มีภาระต้องใช้หนี้โครงการรับจํานําข้าวหลายแสนล้านบาท ซึ่งถ้าหากไม่มีหนี้ก้อนนี้ก็จะทําให้มีเงินไปทําอย่างอื่นได้อีกมากมาย แต่กลับถูกนําไปเบี่ยงเบนประเด็นว่าท่านนายกฯ บริหารไม่เป็น ทั้งนี้ ความจริงแล้ว น.ส.ยิ่งลักษณ์ควรยอมรับว่า การสร้างหนี้ในสมัยรัฐบาลตนเองนั้นส่วนใหญ่เป็นหนี้ที่เกิดจากโครงการประชานิยม เช่น การจัดซื้อแท็บเล็ตให้นักเรียน ป.1 หรือโครงการรถคันแรก ดังนั้น การอ้างว่าสัดส่วนหนี้มีเพียงแค่ 45.91% ต่อ GDP จึงฟังไม่ขึ้น จากนั้นก็จะโยนภาระหนี้ให้แบงก์ชาติดูแล ซึ่งเหมือนกับซุกหนี้ไว้ใต้พรม แต่ที่จริงแล้วหนี้ที่แท้จริงไม่ได้ลดลงเลย ขณะที่หนี้ของรัฐบาลปัจจุบันนั้นส่วนใหญ่เป็นหนี้เพื่อช่วยเหลือประชาชนจากโรคระบาด และการกระตุ้นเศรษฐกิจจากวิกฤตของโลก ซึ่ง น.ส.ยิ่งลักษณ์ไม่ควรเอามาเทียบกันให้ตัวเองต้องอับอายมากขึ้นไปอีก
“น.ส.ยิ่งลักษณ์ควรเลิกหลงภูมิใจในตัวเองว่าสามารถสร้างรายได้ให้กับประเทศ หรือเพิ่มเงินในกระเป๋าให้ประชาชนมากขึ้นได้แล้ว เพราะสิ่งเหล่านี้มาจากการบริหารโดยใช้กลวิธีซุกหนี้ไว้ใต้พรม จนสร้างความเสียหายให้กับบ้านเมืองมาถึงทุกวันนี้ใช่หรือไม่ เช่นเดียวกับการประกาศว่าจะทํางบประมาณสมดุลให้ได้ แต่ความจริงก็ไม่ได้ทํา ขณะที่ตัวเลขหนี้สาธารณะที่นํามาเปรียบเทียบกับปัจจุบันนั้น ถ้าพี่น้องประชาชนศึกษาข้อมูลเชิงลึกจะพบว่า แม้ตัวเลขโดยรวมจะดูน้อยกว่า แต่สัดส่วนภาระหนี้ต่องบประมาณกลับเป็นตัวเลขที่สูงเกินกว่า 10% และยังสร้างภาระต่อมาแบบนี้เรื่อย ๆ ที่สําคัญ เพราะ น.ส.ยิ่งลักษณ์เชื่อคนรอบข้างที่บอกข้อมูลผิด ๆ แบบนี้มาตลอดใช่หรือไม่ จึงต้องหนีไปอยู่ต่างประเทศแล้วปล่อยให้รัฐมนตรีใน ครม.ตัวเองต้องติดคุกโดยไม่คิดจะกลับมาเหลียวแล” นายธนกร กล่าว
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา เปิดการแข่งขันกีฬา อบต.ควนโพธิ์ จ.สตูล ครั้งที่ 16 ประจำปี 2565 เพื่อส่งเสริมการออกกำลังกายและการท่องเที่ยวในพื้นที่
วันอังคารที่ 28 มิถุนายน 2565
รมว.ท่องเที่ยวและกีฬา เปิดการแข่งขันกีฬา อบต.ควนโพธิ์ จ.สตูล ครั้งที่ 16 ประจําปี 2565 เพื่อส่งเสริมการออกกําลังกายและการท่องเที่ยวในพื้นที่
การได้แสดงออกถึงความสามารถในการเล่นกีฬา อันจะก่อให้เกิดประสบการณ์ทางด้านกีฬา การรู้แพ้ รู้ชนะ รู้อภัย รู้จักคําว่า "น้ําใจนักกีฬา" การเชื่อมความรัก ความสามัคคี มีสัมพันธภาพที่ดีต่อกันระหว่างพี่น้องประชาชน
วันที่25มิถุนายน2565 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานเปิดการแข่งขันกีฬาองค์การบริหารส่วนตําบลควนโพธิ์ จังหวัดสตูล ครั้งที่16ประจําปี2565เพื่อส่งเสริมการออกกําลังกายและการท่องเที่ยวในพื้นที่ ให้ประชาชนได้เล่นกีฬาเพื่อสุขภาพพลานามัยที่ดี สร้างความสามัคคีในสังคม รวมทั้งเป็นการส่งเสริมการท่องเที่ยวในพื้นที่ โดยมีนายชาตรี ณ ถลาง ปลัดจังหวัดสตูล นําส่วนราชการให้การต้อนรับ ภายในงานมีการแข่งขันกีฬาหลายชนิด เช่น วิ่งฟันรันระยะทาง6กิโลเมตร ฟุตบอลเยาวชนอายุไม่เกิน12ปี วอลเลย์บอลหญิง และการแข่งขันกีฬาพื้นบ้าน ณ บริเวณที่ทําการเขตห้ามล่าพันธุ์สัตว์ป่าหนองปลักพระยาและเขาพญาบังสา ตําบลควนโพธิ์ อําเภอเมืองสตูล จังหวัดสตูล
รมว.ท่องเที่ยวและกีฬา กล่าวว่า นับเป็นความภาคภูมิใจและขอชื่นชมที่องค์การบริหารส่วนตําบลควนโพธิ์ ได้จัดการแข่งขันกีฬาภายในขึ้น เพื่อให้พี่น้องประชาชนได้มีโอกาสร่วมแข่งขันกีฬาอันจะก่อให้เกิดความสมัครสมานสามัคคีในชุมชนและมีพลานามัยสมบูรณ์แข็งแรง ขอให้นักกีฬาได้ตระหนักว่าการแข่งขันกีฬานั้น สิ่งสําคัญที่สุดคือการได้เข้าร่วมการแข่งขันทําให้เห็นความสําคัญของการออกกําลังกาย การได้แสดงออกถึงความสามารถในการเล่นกีฬา อันจะก่อให้เกิดประสบการณ์ทางด้านกีฬา การรู้แพ้ รู้ชนะ รู้อภัย รู้จักคําว่า"น้ําใจนักกีฬา"การเชื่อมความรัก ความสามัคคี มีสัมพันธภาพที่ดีต่อกันระหว่างพี่น้องประชาชน หน่วยงานท้องถิ่นอันจะเป็นหนทางสู่การพัฒนาชุมชนสังคมและประเทศชาติร่วมกันต่อไป
รัฐบาลไทย-ข่าวทำเนียบรัฐบาล-ธ.ก.ส. ขยายเวลาชำระหนี้ - งดคิดดอกเบี้ย 6 เดือน ช่วยเกษตรกรที่ได้รับผลกระทบจากโรคระบาดปศุสัตว์
วันศุกร์ที่ 6 สิงหาคม 2564
ธ.ก.ส. ขยายเวลาชําระหนี้ - งดคิดดอกเบี้ย 6 เดือน ช่วยเกษตรกรที่ได้รับผลกระทบจากโรคระบาดปศุสัตว์
ธ.ก.ส.ออกมาตรการช่วยเหลือเกษตรกร วิสาหกิจชุมชน สหกรณ์ที่ได้รับผลกระทบจากโรคระบาดปศุสัตว์ โดยเฉพาะโรคลัมปีสกิน ขยายระยะเวลาชําระหนี้ 1 ปี และลดดอกเบี้ยเงินกู้เหลือ 0% ต่อปี เป็นระยะเวลา 6 เดือน
ธ.ก.ส. ออกมาตรการช่วยเหลือเกษตรกร วิสาหกิจชุมชน สหกรณ์ที่ได้รับผลกระทบจากโรคระบาดปศุสัตว์ โดยเฉพาะโรคลัมปีสกิน ที่แพร่ระบาดในโค กระบือ และโรคระบาดอื่น ๆ ในสุกร โดยขยายระยะเวลาชําระหนี้ 1 ปี และลดดอกเบี้ยเงินกู้เหลือ 0% ต่อปี เป็นระยะเวลา 6 เดือน สามารถแจ้งความประสงค์ได้ตั้งแต่บัดนี้ถึง 31 ส.ค. 64 ณ ธ.ก.ส. ทุกสาขาทั่วประเทศ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์โรคระบาดปศุสัตว์ โดยเฉพาะโรคลัมปี สกิน (Lumpy Skin Disease) ที่แพร่ระบาดในโค กระบือ และโรคระบาดอื่น ๆ ที่ระบาดในสุกร ซึ่งกระจายในทุกภูมิภาคของประเทศกว่า 62 จังหวัด ส่งผลกระทบต่อการประกอบอาชีพของเกษตรกรและผู้ประกอบธุรกิจด้านปศุสัตว์ ทําให้ราคาผลผลิตตกต่ํา อีกทั้งเกษตรกรมีรายได้ลดลงจนไม่สามารถส่งชําระหนี้ได้ตามกําหนด ดังนั้นเพื่อบรรเทาความเดือดร้อน และเป็นการช่วยเหลือให้เกษตรกรลูกค้าสามารถดําเนินธุรกิจต่อไปได้ ธ.ก.ส. จึงได้ดําเนินมาตรการให้ความช่วยเหลือลูกค้าที่ได้รับผลกระทบจากการแพร่ระบาดของโรคระบาดปศุสัตว์ ปี 2564 (ผู้เลี้ยงโค กระบือ และสุกร) ทั้งในส่วนของเกษตรกรลูกค้ารายคน วิสาหกิจชุมชน กลุ่มเกษตรกรและสหกรณ์การเกษตร ซึ่งมีหนี้คงเหลือ ณ วันที่ 1 กรกฎาคม 2564 และมีงวดชําระในปีบัญชี 2564 (งวดเดือนเมษายน 2564 - มีนาคม 2565) ไม่รวมหนี้ในโครงการนโยบายรัฐ (Public Service Account : PSA) โดยแจ้งเหตุความเสียหายจากสถานการณ์ดังกล่าวต่อสํานักงานปศุสัตว์อําเภอหรือสํานักงานปศุสัตว์จังหวัดและนําเอกสารจากสํานักงานปศุสัตว์ (กษ.01 หรือ กษ.02) มายื่นที่ ธ.ก.ส. สาขาที่ท่านเป็นลูกค้า
​ทั้งนี้มาตรการช่วยเหลือ กรณีที่มีหนี้วงเงินกู้เพื่อเป็นค่าใช้จ่าย ธ.ก.ส. จะขยายระยะเวลาชําระหนี้ออกไปเป็นระยะเวลา 1 ปี นับตั้งแต่วันครบกําหนดชําระหนี้เดิม และกรณีเงินกู้เพื่อเป็นค่าลงทุน จะทําการทบทวนกระแสเงินสดและปรับตารางการชําระหนี้ใหม่ให้สอดคล้องกับที่มาแห่งรายได้ของลูกค้า อีกทั้งยังลดอัตราดอกเบี้ยเงินกู้ เหลืออัตราร้อยละ 0 ต่อปี เป็นระยะเวลา 6 เดือน ตั้งแต่วันที่ 1 กันยายน 2564 – วันที่ 28 กุมภาพันธ์ 2565 โดยมีวงเงินให้ความช่วยเหลือ กรณีประเมินความเสียหายเกินร้อยละ 50 วงเงินช่วยเหลือเท่ากับต้นเงินกู้คงเหลือ หากเป็นเกษตรกรลูกค้ารายคนสูงสุดไม่เกิน 100,000 บาท วิสาหกิจชุมชนสูงสุดไม่เกิน 3 ล้านบาท กลุ่มเกษตรกรและสหกรณ์การเกษตรสูงสุดไม่เกิน 10 ล้านบาท กรณีประเมินความเสียหายไม่เกินร้อยละ 50 วงเงินช่วยเหลือครึ่งหนึ่งของต้นเงินกู้คงเหลือ หากเป็นเกษตรกรลูกค้ารายคนสูงสุดไม่เกิน 50,000 บาท วิสาหกิจชุมชนสูงสุดไม่เกิน 1.5 ล้านบาท กลุ่มเกษตรกรและสหกรณ์การเกษตรสูงสุดไม่เกิน 5 ล้านบาท
​เกษตรกรลูกค้า วิสาหกิจชุมชน กลุ่มเกษตรกรและสหกรณ์การเกษตรที่ประสบปัญหาสามารถยื่นเอกสารขอรับความช่วยเหลือได้ภายในวันที่ 31 สิงหาคม 2564 ณ ธ.ก.ส. ทุกสาขาทั่วประเทศ หรือสอบถามรายละเอียดเพิ่มเติมได้ที่ Call Center 02 555 0555
รัฐบาลไทย-ข่าวทำเนียบรัฐบาล-วัดพิชยญาติการาม วรวิหาร ร่วมกับ กระทรวงกลาโหม จัดโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอพระองค์เจ้าอทิตยาทรกิติคุณ
วันจันทร์ที่ 9 พฤษภาคม 2565
วัดพิชยญาติการาม วรวิหาร ร่วมกับ กระทรวงกลาโหม จัดโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอพระองค์เจ้าอทิตยาทรกิติคุณ
ในโอกาสทรงเจริญพระชันษา ครบ ๓ รอบ ๓๖ ปี
เช้าวันนี้ ๖ พฤษภาคม ๒๕๖๕ เวลา ๐๙.๐๐ น. พลเรือเอก มนัสวี บูรณพงศ์ รองปลัดกระทรวงกลาโหม ผู้แทน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
เป็นประธานในพิธีบรรพชาสามเณรในโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ ในโอกาสทรงเจริญพระชันษา ครบ ๓ รอบ ๓๖ ปี ณ ศาลาปฏิบัติธรรมสมเด็จพระพุทธชินวงศ์สภา ชั้น ๒ วัดพิชยญาติการาม วรวิหาร เขตคลองสาน กรุงเทพฯ มีกําหนดระยะเวลา ๑๕ วัน ตั้งแต่วันที่ ๕ - ๑๙ พฤษภาคม ๒๕๖๕ โดยมีกําหนดการดังนี้
วันที่ ๕ พฤษภาคม ๒๕๖๕
- เวลา ๐๘.๐๐ น. พิธีรับผ้าไตรประทาน
- เวลา ๑๔.๐๐ น. พิธีมอบชุดนาค และปลงผมนาค
วันที่ ๖ พฤษภาคม ๒๕๖๕
- เวลา ๐๙.๐๐ น. พิธีบรรพชาสามเณร
- เวลา ๑๓.๐๐ น. พิธีอุปสมบท ณ อุโบสถ ตามพระอารามที่กําหนด ได้แก่ วัดพิชยญาติการาม วรวิหาร, วัดหงส์รัตนาราม ราชวรวิหาร, วัดทองนพคุณ และวัดชิโนรสาราม วรวิหาร
วันที่ ๗ พฤษภาคม ๒๕๖๕
- เวลา ๐๗.๓๐ น. พิธีตักบาตรพระใหม่
วันที่ ๑๙ พฤษภาคม ๒๕๖๕
- เวลา ๐๙.๐๐ น. พิธีลาสิกขา
โดยมีผู้เข้าร่วมโครงการบรรพชาอุปสมบทฯ จํานวน ๓๙ นาย ประกอบด้วย ข้าราชการ ลูกจ้าง และพนักงานราชการสังกัด สํานักงานรัฐมนตรี, สํานักงานปลัดกระทรวงกลาโหม, กองบัญชาการกองทัพไทย, กองทัพบก, กองทัพเรือ, กองทัพอากาศ, สํานักงานตํารวจแห่งชาติ, องค์การสงเคราะห์ทหารผ่านศึก และกองบัญชาการกองอาสารักษาดินแดน กระทรวงมหาดไทย ซึ่งในการเข้าร่วมโครงการในครั้งนี้ ผู้บรรพชาอุปสมบทจะได้เดินทางไปปฏิบัติธรรมที่ศูนย์ปฏิบัติธรรมธรรมโมลี อ.ปากช่อง จว.นครราชสีมา และวัดป่าพุทธชินวงศาราม อ.ภูกามยาว จว.พะเยา
ทั้งนี้ เพื่อถวายเป็นพระราชกุศล และแสดงความจงรักภักดีและแสดงความสํานึกในพระมหากรุณาธิคุณต่อสถาบันพระมหากษัตริย์ โดยผู้บรรพชาอุปสมบทจะได้ศึกษาและปฏิบัติธรรมตามหลักคําสอนในพระพุทธศาสนาอันเป็นการสืบต่ออายุพระพุทธศาสนา ตลอดจนส่งเสริมและพัฒนาคุณธรรมจริยธรรม รวมทั้งสืบสานวัฒนธรรม ประเพณีอันดีงามของพระพุทธศาสนาชนชาวไทย
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-ก.แรงงาน สุดปัง เสนออาชีพอิสระ สร้างงาน สร้างรายได้ รองรับโควิด-19
วันพุธที่ 4 พฤษภาคม 2565
ก.แรงงาน สุดปัง เสนออาชีพอิสระ สร้างงาน สร้างรายได้ รองรับโควิด-19
กระทรวงแรงงาน แนะนําอาชีพอิสระร่วม 200 อาชีพ  ลงทุนน้อย ทําง่าย รายได้ดี
นายสุชาติ ชมกลิ่น รัฐมนตรีว่าการกระทรวงแรงงานเผย รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการส่งเสริม ต่อยอดการประกอบอาชีพ เพื่อให้ประชาชนมีงานทํา มีรายได้ มีคุณภาพชีวิตที่ดี โดยเฉพาะในสถานการณ์การแพร่ระบาดของโควิด – 19 ที่ประชาชนบางส่วนมีรายได้ลดลงจากการปรับลดชั่วโมงทํางาน หรือตกอยู่ในภาวะว่างงานชั่วคราว ซึ่งกระทรวงแรงงานโดยกรมการจัดหางานได้เตรียมข้อมูลอาชีพอิสระเพื่อเป็นทางเลือกให้กับประชาชน แบ่งเป็น 10 หมวดหมู่ จํานวน 199 อาชีพ ซึ่งเป็นอาชีพที่ทําได้ง่าย รายได้ดี เป็นที่นิยมในปัจจุบันเหมาะสมกับทุกเพศทุกวัย ประชาชนที่สนใจสามารถเข้าชมได้ที่เว็บไซต์กองส่งเสริมการมีงานทํา กรมการจัดหางาน www.doe.go.th/vgnew เลือกหัวข้อ “อาชีพอิสระ 2022”
ด้านนายไพโรจน์ โชติกเสถียร อธิบดีกรมการจัดหางานเผยว่า กรมการจัดหางานได้เตรียมอาชีพอิสระไว้ ซึ่งประกอบไปด้วยข้อมูลและคลิปสาธิตอาชีพ เพื่ออํานวยความสะดวกให้กับประชาชนผ่านช่องทางออนไลน์
สําหรับ “อาชีพอิสระ 2022” ที่กรมการจัดหางานรวบรวมไว้ มีด้วยกัน 10 ประเภทอาชีพอิสระ ดังนี้
1.ประเภทการขายและการให้บริการ อาทิ ดูแลผู้สูงอายุ แอดมินเพจ/ดูแลร้านค้าออนไลน์
2.ประเภทการใช้เทคนิคและความรู้เฉพาะด้าน อาทิ รับทําโมเดล 3 มิติ รับตัดต่อวีดิโอ รับสร้าง/ตอบแบบสอบถาม
3.ประเภทการออกแบบ อาทิ รับออกแบบโลโก้ รับทํา sticker Line รับออกแบบและวาดภาพประกอบ Map Designer
4.ประเภทการสอน อาทิ สอนภาษา รับสอนโหราศาสตร์ สอนลงทุน/เล่นหุ้น
5.ประเภทงานประดิษฐ์ หัตถกรรม และภูมิปัญญา อาทิ ทําน้ําปรุง ทําแป้งพวง เสื้อมัดย้อม ทํากําไลหินนําโชค
6.ประเภทการตัด – เย็บ อาทิ รับซ่อมตุ๊กตา เย็บเสื้อผ้าสุนัข รับตัด-เย็บ/แก้ไขเสื้อผ้า
7.ประเภทการทําอาหาร อาทิ ชิฟฟ่อนมะพร้าวอ่อน วุ้นข้าวเหนียวมะม่วง คาราเมลคอนเฟลก น้ําผลไม้สกัดเย็น
8.ประเภทการให้คําปรึกษา อาทิ ที่ปรึกษาทางกฎหมาย รับวางแผนการเดินทาง
9.ประเภทการเขียนและรีวิว อาทิ นักเขียน รับรีวิวอาหาร รับโปรโมทสินค้า รับเขียนบทความ
10.ประเภทการเกษตรและเลี้ยงสัตว์ อาทิ เลี้ยงจิ้งหรีด เพาะเห็ดนางฟ้า ปลูกข้าวโพดอ่อน เลี้ยงกบฮอร์นฟรอก ปลูกกล้วยไม้ เลี้ยงด้วงสาคู
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ชื่นชมวอลเลย์บอลหญิงทีมชาติไทยทำผลงานดีเยี่ยมในการแข่งขันรายการ Volleyball Nations League 2022
วันจันทร์ที่ 6 มิถุนายน 2565
โฆษกรัฐบาลเผยนายกฯ ชื่นชมวอลเลย์บอลหญิงทีมชาติไทยทําผลงานดีเยี่ยมในการแข่งขันรายการ Volleyball Nations League 2022
สร้างประวัติศาสตร์ชนะทีมชาติจีนได้ในรอบ 9 ปี มอบความสุขให้คนไทยทั้งประเทศ
วันนี้ (6 มิ.ย. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักกีฬาวอลเลย์บอลหญิงทีมชาติไทยที่ทําผลงานได้อย่างดีเยี่ยม สร้างความสุข และรอยยิ้มให้ชาวไทย โดยทีมชาติไทยเอาชนะวอลเลย์บอลหญิงทีมชาติจีน ทีมอันดับ 2 ของโลก และอันดับ 1 ของเอเชีย สร้างประวัติศาสตร์ชนะทีมชาติจีนได้ในรอบ 9 ปี นับตั้งแต่การแข่งขันชิงแชมป์เอเชียรอบรองชนะเลิศที่จังหวัดนครราชสีมาปี 2556
โฆษกประจําสํานักนายกรัฐมนตรีกล่าวว่า นักกีฬาวอลเลย์บอลหญิงทีมชาติไทยซึ่งเข้าร่วมการแข่งขันวอลเลย์บอลหญิงเนชั่นส์ลีก 2022 หรือ VNL 2022 (FIVB Volleyball Women's Nations League 2022) ในสัปดาห์แรก ณ กรุงอังการา ประเทศตุรเคีย (Türkiye) สามารถทําผลงานได้น่าประทับใจ โดยในนัดแรก เอาชนะบัลแกเรีย 3 ต่อ 0 เซต และในนัดที่สอง ชนะเซอร์เบีย 3 ต่อ 2 เซต ก่อนในนัดที่สามจะมาแพ้เบลเยี่ยม 2 ต่อ 3 เซต แต่ทีมไทยก็ไม่เสียกําลังใจ จนทําผลงานได้อย่างยอดเยี่ยม ในนัดล่าสุดซึ่งพบจีน อันดับ 2 ของโลก และยังไม่เคยแพ้ชาติใดในสัปดาห์แรก ซึ่งวอลเลย์บอลหญิงทีมชาติไทยกลับสามารถเอาชนะได้ 3 ต่อ 2 เซต ทําให้ในสัปดาห์แรกของการแข่งขัน ไทยเก็บชัยชนะเป็นนัดที่ 3 จาก 4 นัด ส่งผลให้ทีมชาติไทยซึ่งก่อนเริ่มการแข่งขัน VNL 2022 อยู่ที่อันดับ 19 ของโลก ขยับขึ้นมาอยู่อันดับที่ 14 ของโลกในปัจจุบัน
“นายกรัฐมนตรีชื่นชมนักกีฬาวอลเลย์บอลหญิงทีมชาติไทยและทีมงานที่สามารถสร้างความประทับใจ และมอบความสุขให้คนไทยทั้งประเทศมาโดยเสมอ ซึ่งไม่ว่าผลการแข่งขันจะเป็นอย่างไร วอลเลย์บอลหญิงทีมชาติไทยก็สามารถแสดงศักยภาพและความสามารถให้คนไทยและทั่วโลกได้เห็นมาตลอด นอกจากนี้ นายกรัฐมนตรียังมอบกําลังใจไปให้ทัดดาว นึกแจ้ง นักกีฬาวอลเลย์บอลหญิงทีมชาติไทย ซึ่งเกิดอุบัติเหตุและบาดเจ็บขณะทําการแข่งขันกับเบลเยี่ยม ให้รักษาอาการให้หายได้โดยเร็ว พร้อมฝากแรงเชียร์สําหรับนัดต่อ ๆ ไป ซึ่งวอลเลย์บอลหญิงทีมชาติไทย จะแข่งขันต่อในสัปดาห์ที่ 2 ที่เมืองเกซอน ซิตี้ ประเทศฟิลิปปินส์ ระหว่างวันที่ 14-19 มิถุนายน 2565” นายธนกรฯ กล่าว
รัฐบาลไทย-ข่าวทำเนียบรัฐบาล-ดีอีเอส ได้คะแนน ITA ปี 64 สูงสุดในระดับกระทรวง
วันจันทร์ที่ 30 สิงหาคม 2564
ดีอีเอส ได้คะแนน ITA ปี 64 สูงสุดในระดับกระทรวง
ดีอีเอส ได้คะแนน ITA ปี 64 สูงสุดในระดับกระทรวง
“ชัยวุฒิ”รมว.ดีอีเอสโชว์ผลคะแนนITAปี64กระทรวงดิจิทัลฯได้คะแนนประเมิน95.42คะแนนสูงสุดในระดับกระทรวงและคว้าคะแนนเต็ม100ในหัวข้อการป้องกันการทุจริต
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเมื่อสัปดาห์ที่ผ่านมาสํานักงานคณะกรรมการป้องกันและปราบปรามการทุจริตแห่งชาติ(ป.ป.ช.)ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ(ITA)ประจําปีงบประมาณพ.ศ. 2564โดยกระทรวงดิจิทัลฯได้คะแนน95.42 อยู่ในระดับAAและเป็นหน่วยงานที่ได้รับคะแนนประเมินสูงที่สุดเป็นอันดับ1ในระดับกระทรวง
ในส่วนของสํานักงานปลัดกระทรวงดิจิทัลฯ(สป.ดศ.) ได้คะแนน94.69เพิ่มขึ้นจาก91.31คะแนนเมื่อปี2563ขณะที่หน่วยงานในสังกัดกระทรวงดิจิทัลฯก็มีคะแนนประเมินสูงกว่า90คะแนนทุกหน่วยงาน
ทั้งนี้เกณฑ์การประเมินของITAจะครอบคลุม10ด้านโดยในส่วนของกระทรวงดิจิทัลฯได้คะแนนเต็ม100คะแนนในด้านการป้องกันการทุจริตอันดับรองลงมาคือด้านการเปิดเผยข้อมูล99.41คะแนนและด้านคุณภาพการดําเนินงาน96.01คะแนน
สําหรับการประเมินITAในปีนี้มีหน่วยงานภาครัฐทั่วประเทศเข้าร่วมการประเมินจํานวน8,300หน่วยงานผลการประเมินภาพรวมมีค่าคะแนนเฉลี่ยระดับประเทศร้อยละ81.25
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมกล่าวว่าที่ผ่านมาได้มอบนโยบายให้ทุกหน่วยงานในสังกัดทํางานด้วยความโปร่งใสและให้ความสําคัญกับการยกระดับคะแนนคุณธรรมและความโปร่งใสซึ่งเป็นเครื่องมือที่ช่วยส่งเสริมการบริหารราชการให้เกิดประสิทธิภาพโปร่งใสและตรวจสอบได้ โดยศูนย์ปฏิบัติการต่อต้านการทุจริต(ศปท.)ระดับกระทรวงได้มีการบูรณาการทํางานร่วมกันกับหน่วยงานในสังกัดเพื่อขับเคลื่อนนโยบายที่ได้รับมอบหมายให้ประสบผลสําเร็จ
***********
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ปันน้ำใจเติมรอยยิ้มให้ชุมชน เฉลิมพระชนมพรรษา “พระบรมราชชนนีพันปีหลวง”
วันพฤหัสบดีที่ 11 สิงหาคม 2565
สํานักงานปลัดกระทรวงกลาโหม ปันน้ําใจเติมรอยยิ้มให้ชุมชน เฉลิมพระชนมพรรษา “พระบรมราชชนนีพันปีหลวง”
พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม เป็นประธานการจัดกิจกรรมเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา 90 พรรษา (12 ส.ค. 65) ณ ห้องพินิตประชานาถ ในศาลาว่าการกลาโหม
ภายในกิจกรรมมีการรับชมการจัดกิจกรรมเฉลิมพระเกียรติฯ จาก นขต.สป. ในพื้นที่ต่าง ๆ ผ่านทางสื่ออิเล็กทรอนิกส์ และมอบถุงปันสุขรวมทั้งรถเข็นสําหรับผู้ป่วยให้แก่ชุมชนในพื้นที่โดยรอบศาลาว่าการกลาโหม ชุมชนละ 1 คัน ได้แก่ ชุมชนแพร่งภูธร ชุมชนแพร่งนรา ชุมชนแพร่งสรรพศาสตร์ ชุมชนศาลเจ้าพ่อเสือ ชุมชนปากคลองตลาด ชุมชนตลาดยอดพิมาน ชุมชนท่าเตียน ชุมชนมัสยิดบ้านตึกดิน และหน่วยงานด้านสาธารณสุข หน่วยงานละ 2 คัน ได้แก่ สถานีกาชาดที่ 2 สุขุมาลอนามัย ศูนย์บริการสาธารณสุข 1 สะพานมอญ และศูนย์บริการสาธารณสุข 9 ประชาธิปไตย สําหรับการจัดกิจกรรมในวันนี้ถือเป็นการบําเพ็ญสาธารณกุศลในการช่วยเหลือสังคม อันเป็นการแสดงออกถึงความสํานึกในพระมหากรุณาธิคุณที่ทรงมีต่อปวงชนชาวไทย และประเทศชาติ
รัฐบาลไทย-ข่าวทำเนียบรัฐบาล-ดีอีเอส ร่วมหารือ World Bank เร่งพัฒนาเศรษฐกิจท้องถิ่น สร้างความเข้มแข็งให้ชุมชน หลังสถานการณ์ COVID - 19
วันอังคารที่ 27 กรกฎาคม 2564
ดีอีเอส ร่วมหารือ  World Bank  เร่งพัฒนาเศรษฐกิจท้องถิ่น สร้างความเข้มแข็งให้ชุมชน หลังสถานการณ์ COVID - 19
ดีอีเอส ร่วมหารือ  World Bank  เร่งพัฒนาเศรษฐกิจท้องถิ่น สร้างความเข้มแข็งให้ชุมชน หลังสถานการณ์ COVID - 19
เมื่อวันที่27กรกฎาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้ร่วมประชุมหารือร่วมกับธนาคารโลก(World Bank) เกี่ยวกับข้อเสนอโครงการThe Proposed Project for Strengthening Community Innovation for COVID - 19 Socio - Economic Recoveryซึ่งมีวัตถุประสงค์ในการสนับสนุนรัฐบาลไทยในการพัฒนาเศรษฐกิจในท้องถิ่นและนโยบายThailand 4.0ในรูปแบบการประชุมทางไกลซึ่งการหารือครั้งนี้World Bankได้นําเสนอและหารือความร่วมมือในการดําเนินโครงการเพื่อช่วยเหลือการพัฒนาเศรษฐกิจท้องถิ่นสร้างความเข้มแข็งให้ชุมชนที่ยากจนและฟื้นฟูเศรษฐกิจหลังสถานการณ์COVID - 19นอกจากนี้ยังเป็นการแลกเปลี่ยนประสบการณ์และส่งเสริมแพลตฟอร์มCommunity Driven Development Platformเพื่อใช้ในการบริหารจัดการและติดตามโครงการ โดยกระทรวงดิจิทัลเพื่อเศรษฐกิจและสังคมยินดีให้ความร่วมมือกับWorld Bankในการดําเนินโครงการดังกล่าวโดยสํานักงานส่งเสริมเศรษฐกิจดิจิทัล(DEPA)จะทําหน้าที่เป็นหน่วยประสานงานหลักของกระทรวงฯ ทั้งนี้World Bankยังได้หารือกับกระทรวงมหาดไทยและกระทรวงการคลังและจะมีการนําร่องใน10จังหวัดของประเทศไทยรวมทั้งจะมีการจัดสัมมนาเชิงปฏิบัติการ(Workshop) ในวันที่9สิงหาคม2564 เพื่อเป็นการkick offโครงการดังกล่าว
***********
รัฐบาลไทย-ข่าวทำเนียบรัฐบาล-เฮ! “โนรา” ได้รับการขึ้นทะเบียนเป็นมรดกวัฒนธรรมที่จับต้องไม่ได้ของมนุษยชาติแล้ว
วันพฤหัสบดีที่ 16 ธันวาคม 2564
เฮ! “โนรา” ได้รับการขึ้นทะเบียนเป็นมรดกวัฒนธรรมที่จับต้องไม่ได้ของมนุษยชาติแล้ว
.....
องค์การยูเนสโก (The United Nations Educational, Scientific and Cultural Organization: UNESCO) ได้ประกาศรับรองการขึ้นทะเบียน “โนรา” หรือ Nora, dance drama in southern Thailand เป็นมรดกวัฒนธรรมที่จับต้องไม่ได้ของมนุษยชาติ เมื่อวันที่ 15 ธ.ค. 64 ที่ผ่านมา
.
เพื่อเป็นการสร้างความตระหนักในระดับท้องถิ่นจนถึงสากล และส่งเสริมความร่วมมือระหว่างประเทศในการสงวนรักษามรดกวัฒนธรรมฯ ซึ่งสามารถอยู่ในรูปแบบของการแสดงออกทางวาจา ภาษา การแสดงศิลปะ แนวปฏิบัติทางสังคม พิธีทางศาสนา เทศกาลเฉลิมฉลอง รวมถึงงานฝีมือ
.
ปัจจุบันไทยได้รับการขึ้นทะเบียนมรดกวัฒนธรรมจับต้องไม่ได้ของมนุษยชาติแล้ว 3 รายการ ได้แก่ โขน เมื่อปี 2561 นวดไทย เมื่อปี 2562 และโนรา เป็นรายการล่าสุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เห็นชอบจัดซื้อวัคซีน AstraZeneca จากฮังการี จำนวน 400,000 โดส
วันอังคารที่ 5 ตุลาคม 2564
ครม. เห็นชอบจัดซื้อวัคซีน AstraZeneca จากฮังการี จํานวน 400,000 โดส
ครม. เห็นชอบจัดซื้อวัคซีน AstraZeneca จากฮังการี จํานวน 400,000 โดส
วันนี้ (5 ตุลาคม 2564) นายธนกร วังบุญคงชนะ โฆษกประจําสํานักนายกรัฐมนตรี เผยว่า คณะรัฐมนตรีมีมติเห็นชอบให้กรมควบคุมโรค กระทรวงสาธารณสุข ดําเนินการจัดซื้อวัคซีนป้องกันโรคติดเชื้อไวรัสโคโรนา 2019 ของ AstraZeneca จากฮังการี จํานวน 400,000 โดส พร้อมอนุมัติให้อธิบดีกรมควบคุมโรคเป็นผู้ลงนามในร่าง Bilateral Agreement ระหว่างฮังการีกับไทย และร่าง Tripartite Agreement ระหว่างฮังการี ไทย และ AstraZeneca
โฆษกประจําสํานักนายกรัฐมนตรีกล่าวว่า การจัดซื้อวัคซีนจากฮังการี จะมีการลงนามในร่าง Bilateral Agreement ระหว่างฮังการีและไทย สาระสําคัญของร่างประกอบไปด้วย 1) การขนส่งวัคซีน 2) กรรมสิทธิ์และความเสี่ยง 3) การรักษาความลับ 4) กฎหมายที่ใช้บังคับและการยุติข้อพิพาท และ 5) Indirect taxes/VAT มีการลงนามและร่าง Tripartite Agreement ระหว่างฮังการี ไทย และ AstraZeneca ซึ่งจะใช้ร่างเอกสารแบบเดียวกันที่ไทยจัดซื้อวัคซีน AstraZeneca จากราชอาณาจักรสเปนเมื่อวันที่ 14 กันยายน 2564 โดยมีสาระสําคัญ 1) Indirect taxes/VAT 2) การส่งมอบ และ 3) กฎหมายที่ใช้บังคับ
“การจัดซื้อวัคซีนเพิ่มเติมเป็นไปตามแผนการจัดหาวัคซีนป้องกันโควิด-19 ให้ครบ 126.2 ล้านโดส มั่นใจว่าปีนี้จะสามารถฉีดวัคซีนให้ได้อย่างร้อยละ 70 ของประชากรกลุ่มเป้าหมายภายในเดือนธันวาคม 2564 ” นายธนกรฯ กล่าว
...................
รัฐบาลไทย-ข่าวทำเนียบรัฐบาล-“นิพนธ์” ตอบกระทู้สด “ส.ว.วันชัย” แทน มท.1 ปม หน่วยงานสังกัด มหาดไทยเอื้อ-เอี่ยวทุจริตซื้อเสียงเลือกตั้ง นายก - ส.อบต. เผยมีสถิติร้องเรียน 268 เรื่อง
วันอังคารที่ 30 พฤศจิกายน 2564
“นิพนธ์” ตอบกระทู้สด  “ส.ว.วันชัย”  แทน มท.1  ปม หน่วยงานสังกัด มหาดไทยเอื้อ-เอี่ยวทุจริตซื้อเสียงเลือกตั้ง นายก - ส.อบต.  เผยมีสถิติร้องเรียน 268 เรื่อง
“นิพนธ์” ตอบกระทู้สด  “ส.ว.วันชัย”  แทน มท.1  ปม หน่วยงานสังกัด มหาดไทยเอื้อ-เอี่ยวทุจริตซื้อเสียงเลือกตั้ง นายก - ส.อบต.  เผยมีสถิติร้องเรียน 268 เรื่อง ส่วนการสอบสวน กกต.มีอํานาจชี้ขาด ก่อนประกาศรับรองการเลือกตั้ง
วันที่ 29 พ.ย. 2564 ที่รัฐสภา เกียกกาย นายนิพนธ์ บุญญามณี รัฐมนตรีช่วยว่าการกระทรวงมหาดไทย ได้รับมอบหมายจากรัฐมนตรีว่าการกระทรวงมหาดไทยให้ตอบกระทู้ถามสดของนายวันชัย สอนศิริ สมาชิกวุฒิสภา (ส.ว.) ถึงการเลือกตั้งที่คณะกรรมการการเลือกตั้ง (กกต.) ต้องขอให้หน่วยงานท้องถิ่นที่กระทรวงมหาดไทยดูแลช่วยดําเนินการ ทั้งนี้ในการเลือกตั้งนายกองค์การบริหารส่วนตําบล (อบต.) และสมาชิก อบต. เมื่อวันที่ 28 พฤศจิกายน เชื่อว่ามีการทุจริต ซื้อสิทธิ์ขายเสียงแน่นอน แม้ไม่มีหลักฐานนําเสนอต่อที่ประชุม พร้อมตั้งคําถามต่อการกํากับหน่วยงานท้องถิ่น เพื่อไม่ให้มีการทุจริตงบประมาณในหน่วยงาน
นายนิพนธ์ ชี้แจงว่ากระทรวงมหาดไทยประสานกับ กกต. อย่างใกล้ชิดในการเลือกตั้ง อบต. 5,300 แห่ง เมื่อวันที่ 28 พฤศจิกายน รวมถึงประชาสัมพันธ์ทุกรูปแบบไปยังประชาชนเพื่อให้เห็นความสําคัญของการปกครองท้องถิ่นในประเทศไทย เพื่อให้เกิดความเข้าใจต่อการใช้สิทธิ ใช้เสียงเลือกตั้งท้องถิ่นอย่างไร สําหรับการทุจริตก่อนการเลือกตั้ง เบื้องต้นพบว่า มีการร้องเรียนที่จะให้ทรัพย์สิน 89 เรื่อง จะให้องค์กรต่าง ๆ 55 เรื่อง และเรื่องอื่น ๆ ร้องเรียน รวม 268 เรื่อง ส่วนใหญ่เป็นเรื่องสัญญาว่าจะให้ ขณะที่หลังการเลือกตั้งหากมีข้อมูลทุจริต กกต. ต้องสอบสวนให้ได้ข้อยุติก่อนประกาศรับรองการเลือกตั้งกระทรวงมหาดไทยให้ความร่วมมือเต็มที่ และบุคลากรของหน่วยงาน ทั้งกรมการปกครอง กรมส่งเสริมการปกครองท้องถิ่น ดูแลใกล้ชิด โดยผู้บริหารท้องถิ่นที่ได้รับเลือกตั้งก่อนปฏิบัติหน้าที่ต้องเข้ารับการอบรมในหลักการบริหารที่ดี
นายนิพนธ์ ชี้แจงว่า จากข้อมูล ระหว่างปี 50 - 58 พบว่ามีการชี้มูลความเสียหายจากความผิดร่ํารวยผิดปกติ รวมมูลค่า 5.2 แสนล้านบาท แต่ในส่วนของท้องถิ่น ที่มี 7,800 แห่ง พบว่ามีมูลค่าความเสียหาย 158 ล้านบาท หรือคิดเป็น 0.04%ดังนั้นไม่ต้องการให้เกิดขึ้น จึงมีมาตรการปรามและกํากับท้องถิ่น เช่น การทํากฎหมายเข้าชื่อเพื่อถอดถอนองค์กรปกครองส่วนท้องถิ่น (อปท.) โดยตนคาดว่าเร็วๆ นี้จะเสนอให้วุฒิสภาพิจารณา
ทั้งนี้ นายวันชัย กล่าวว่า จากการชี้แจง ทําให้ความหวังต่อการไม่มีทุจริตเลือกตั้งเลือนลาง โดยนายนิพนธ์ กล่าวว่า ขอบคุณในความห่วงใย ส่วนที่ยังเป็นกังวล ตนจะรับไปดําเนินการในส่วนที่เกี่ยวข้องกับกระทรวงมหาดไทย พร้อมให้ความร่วมมืออย่างเต็มที่ ทั้งการประชาสัมพันธ์ และเรื่องบุคลากรที่ไปดูแลเรื่องนี้อย่างใกล้ชิด สําหรับข้อห่วงใยของท่าน กระทรวงมหาดไทยจะรับไปดูแล และนําไปดําเนินการต่อไป
รัฐบาลไทย-ข่าวทำเนียบรัฐบาล-บริษัท ขนส่ง จำกัด คุมเข้มเดินทางช่วงเทศกาลปีใหม่ 2565 ออกมาตรการความปลอดภัยรถโดยสารเพิ่ม
วันพุธที่ 29 ธันวาคม 2564
บริษัท ขนส่ง จํากัด คุมเข้มเดินทางช่วงเทศกาลปีใหม่ 2565 ออกมาตรการความปลอดภัยรถโดยสารเพิ่ม
และพร้อมสุ่มตรวจ ATK หาเชื้อ COVID-19 ตามนโยบายรัฐมนตรีว่าการกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยข้อมูลการเดินทางในช่วงเทศกาลส่งท้ายปีเก่าต้อนรับปีใหม่ ประจําปี 2565 ว่า เมื่อวานนี้ (28 ธันวาคม 2564) บขส. ได้จัดรถโดยสาร (รถ บขส. รถร่วม รถตู้) ให้บริการในเที่ยวขาไป - ขากลับ จํานวน 5,122 เที่ยว รองรับผู้โดยสารได้ จํานวน 48,768 คน ขณะเดียวกันคาดการณ์ว่า วันนี้ (29 ธันวาม 2564) จะมีผู้โดยสารใช้บริการอยู่ที่ประมาณ 50,000 - 60,000 คน ดังนั้นเพื่อเป็นการป้องกันตามมาตรการกระทรวงสาธารณสุข และดําเนินการตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม บขส. พร้อมทําตามมาตรการป้องกัน ด้วยการสุ่มตรวจ Antigen Test Kit หรือ ATK กับผู้ที่จะเดินทางกลับภูมิลําเนา โดย บขส. ได้รับการสนับสนุนจากกรมควบคุมโรค กระทรวงสาธารณสุข นํารถโมบายเคลื่อนที่พระราชทาน มาตรวจคัดกรองเชื้อไวรัส COVID-19 ให้กับประชาชนที่เดินทางในช่วงเทศกาลปีใหม่ ระหว่างวันที่ 28 - 31 ธันวาคม 2564 และวันที่ 1 - 3 มกราคม 2565 โดยไม่เสียค่าใช้จ่าย ณ บริเวณประตูทางเข้า ชั้น 1 และ 3 ด้านหน้าอาคารสถานีขนส่งผู้โดยสารกรุงเทพฯ (จตุจักร)
​         กรรมการผู้จัดการใหญ่ บขส. กล่าวเพิ่มเติมว่า บขส.ได้ออกประกาศมาตรการความปลอดภัยในการเดินรถและการป้องกันอุบัติเหตุจากเพลิงไหม้รถยนต์โดยสาร เพื่อเป็นแนวทางให้หน่วยงานที่เกี่ยวข้อง รวมถึงผู้ประกอบการรถร่วมฯ และเจ้าของรถโดยสารรับจ้างไม่ประจําทาง ถือปฏิบัติเพื่อความปลอดภัยและสร้างความมั่นใจให้แก่ผู้โดยสาร โดยรถโดยสารทุกคันที่วิ่งให้บริการต้องแสดงเอกสารรับรองผ่านการตรวจสภาพที่กระจกหน้ารถ และรถโดยสารที่อยู่ภายใต้การกํากับดูแลของ บขส. ต้องผ่านการตรวจความพร้อมก่อนให้บริการ ตามแบบการตรวจความพร้อม (Check List) ทุกครั้ง รวมทั้งเมื่อเกิดเหตุฉุกเฉินขณะเดินรถ ให้หยุดรถเพื่อตรวจสอบ และเปลี่ยนรถคันใหม่มาให้บริการ
​         อย่างไรก็ดี บขส. ได้เน้นย้ําให้เจ้าหน้าที่ บขส. และผู้ประกอบการรถร่วมฯ ทุกราย ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 โดยนํามาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม มาใช้ควบคู่กัน และขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
รัฐบาลไทย-ข่าวทำเนียบรัฐบาล-กสร. เปิดสอบ “พนักงานราชการเฉพาะกิจ” จำนวน 406 อัตรา
วันพฤหัสบดีที่ 17 มิถุนายน 2564
กสร. เปิดสอบ “พนักงานราชการเฉพาะกิจ” จํานวน 406 อัตรา
กรมสวัสดิการและคุ้มครองแรงงาน ได้รับอนุมัติกรอบอัตรากําลังจากคพร. จัดเปิดสอบแข่งขันเพื่อบรรจุพนักงานราชการเฉพาะกิจ รวม 406 อัตรา เพื่อช่วยเหลือผู้ได้รับผลกระทบจากสถานการณ์การแพร่ระบาดของเชื้อไวรัสโควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากมติคณะรัฐมนตรี เมื่อวันที่ 8 มิถุนายน 2564 เห็นชอบข้อเสนอแนวทางการจัดสรรกรอบอัตรากําลังและกลไกการบริหารจัดการพนักงานราชการเฉพาะกิจ จํานวน 10,000 อัตรา ตามที่สํานักงาน ก.พ. เสนอ เพื่อช่วยเหลือผู้ได้รับผลกระทบจากสถานการณ์แพร่ระบาดของโควิด-19 ซึ่งได้ผ่านการเห็นชอบของคณะกรรมการบริหารพนักงานราชการ (คพร.) โดยกรมสวัสดิการและคุ้มครองแรงงานได้รับอนุมัติการจัดสรรกรอบอัตรากําลังพนักงานราชการเฉพาะกิจ จํานวน 406 อัตรา ซึ่งจะบรรจุไปปฏิบัติงานในสํานักงานสวัสดิการและคุ้มครองแรงงานจังหวัด 76 จังหวัด ทั้งนี้การสรรหาและเลือกสรรพนักงานราชการส่วนราชการได้มอบอํานาจให้หน่วยงานประจําจังหวัดดําเนินการ โดยมีเงื่อนไขการทําสัญญาจ้างพนักงานราชการเฉพาะกิจไม่เกิน 1 ปี นับตั้งแต่วันที่ทําสัญญาจ้าง และได้รับค่าตอบแทน 18,000 บาทต่อเดือน ผู้ที่สนใจสมัครสามารถสอบถามรายละเอียดเพิ่มเติมได้ที่สํานักงานสวัสดิการและคุ้มครองแรงงานจังหวัดทุกจังหวัด ตั้งแต่บัดนี้เป็นต้นไป